****

**ΕΛΛΗΝΙΚΗ ΔΗΜΟΚΡΑΤΙΑ  Πάτρα: 19 - 12 -2022**

**ΔΗΜΟΣ ΠΑΤΡΕΩΝ Αριθ. Πρωτ.:115103**

**Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**

**ΤΜΗΜΑ ΠΡΟΜΗΘΕΙΩΝ & ΔΗΜΟΠΡΑΣΙΩΝ**

**Πληροφορίες:** Ιωάννα Μαυραγάνη

**Τηλ.:** 2613 610243

**E-mail:** [i.mavra@patras.gr](mailto:i.mavra@patras.gr)

**ΠΡΟΚΗΡΥΞΗ ΗΛΕΚΤΡΟΝΙΚOΥ ΔΙΕΘNΗ ΑΝΟΙΚΤΟΥ ΔΗΜΟΣΙΟΥ ΜΕΙΟΔΟΤΙΚΟΥ ΔΙΑΓΩΝΙΣΜΟΥ ΓΙΑ ΒΕΛΤΙΩΣΕΙΣ ΣΥΝΤΗΡΗΣΕΙΣ ΧΑΛΙΚΟΣΤΡΩΜΕΝΩΝ, ΑΣΦΑΛΤΟΣΤΡΩΜΕΝΩΝ ΚΑΙ ΤΣΙΜΕΝΤΟΣΤΡΩΜΕΝΩΝ ΟΔΩΝ ΔΗΜΟΥ ΠΑΤΡΕΩΝ (με μισθωμένα μηχανήματα).**

**Ο ΔΗΜΑΡΧΟΣ ΠΑΤΡΕΩΝ**

**Προκηρύσσει** Ηλεκτρονικό Διεθνή Ανοικτό Δημόσιο Μειοδοτικό διαγωνισμό σύμφωνα με τις διατάξεις της παρ.1 του άρθρου 27 του Ν.4412/2016, με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) μέσω της διαδικτυακής πύλης https://www.eprocurement.gov.gr ή https://www.promitheus. gov.gr, με σκοπό την επιλογή αναδόχου για την υπηρεσία «Βελτιώσεις – συντηρήσεις χαλικοστρωμένων, ασφαλτοστρωμένων & τσιμεντοστρωμένων οδών Δήμου Πατρέων (με μισθωμένα μηχανήματα)» όπως αναλυτικά περιγράφεται, στην υπ’ αριθ. 4/2022 διακήρυξη και στα Παραρτήματά της I έως και V, του Τμήματος Αυτεπιστασίας Έργων Υποδομής της Δ/νσης Έργων Υποδομής του Δήμου Πατρέων, **προϋπολογισμού 193.068,00 ευρώ** συμπεριλαμβανομένου του Φ.Π.Α. 24%, πολυετής δέσμευση.

**Φυσικό και οικονομικό αντικείμενο** της σύμβασης είναι η αποκατάσταση των χαλικοστρωμένων, ασφαλτοστρωμένων και τσιμεντοστρωμένων οδών του Δήμου Πατρέων και η εν γένει συντήρηση τους προς αποφυγή ατυχημάτων με μίσθωση μηχανημάτων. Οι υπηρεσίες αυτές θα εκτελεσθούν με μίσθωση του απαραίτητου μηχανικού εξοπλισμού (μηχανημάτων-αυτοκινήτων), δηλαδή με τη μίσθωση των κατάλληλων ανά περίπτωση χωματουργικών μηχανημάτων και οχημάτων, σύμφωνα με τα οριζόμενα στην παρ. 1.3 της αριθ. 4/2022 διακήρυξης - μελέτης και στα Παραρτήματα Ι - ΙV. Η εκτιμώμενη αξία της σύμβασης ανέρχεται στο ποσό των **193.068,00 €** συμπεριλαμβανομένου ΦΠΑ 24 % - Ιδίων Πόρων - και θα βαρύνει τον **Κ.Α. 30-6233.00009**  **Πολυετούς δέσμευσης** που κατανέμεται ως ακολούθως: για το έτος 2022 ποσού μηδέν (0) και για το έτος 2023 ποσό 193.068,00 ευρώ.

**Κριτήριο ανάθεσης** την πλέον συμφέρουσα από οικονομική άποψη προσφορά ανά μηχάνημα, αποκλειστικά βάσει τιμής (χαμηλότερη τιμή ανά μηχάνημα).

**Αναθέτουσα Αρχή - Στοιχεία επικοινωνίας:**

Αναθέτουσα αρχή: Δήμος Πατρέων

Οδός: Μαιζώνος 147 – 1ος Όροφος

Ταχ.Κωδ.: 26221

Τηλ.: 30 2613 610243, 30 2610 325209

E-mail: [k.kapsalis@patras.gr](mailto:feniaangeletou@yahoo.gr), [i.mavra@patras.gr](mailto:i.mavra@patras.gr)

Ιστοσελίδα:[www.e-patras.gr](http://www.e-patras.gr)

Κωδικός NUTS: **EL632 / Αχαΐα**

**Πρόσβαση στα έγγραφα:** Άμεση και δωρεάν πρόσβαση στα έγγραφα της σύμβασης στο ΚΗΜΔΗΣ (http://www.eprocurement.gov.gr),στο δικτυακό τόπο του Δήμου Πατρέων [www.e-patras.gr](http://www.e-patras.gr) Ηλ. Δημοκρατία Διακηρύξεις καθώς επίσης και στη διαδικτυακή πύλη <http://www.promitheus.gov.gr> του Ε.Σ.Η.ΔΗ.Σ. (παρ.1 & 2 του [άρθρου 36 του Ν.4412/2016](http://www.dimosnet.gr/index.php?MODULE=bce/application/pages&Branch=N_N0000000002_N0000023676_N0000000020_N0000000037_N0000026980_N0000027251_S0000126494)) με **Αριθμό Συστήματος: 173764.**



Η ανωτέρω Υπηρεσία κατατάσσεται στον ακόλουθο κωδικό του Κοινού Λεξιλογίου δημοσίων συμβάσεων (**CPV: 60182000-7**).

**Ημερομηνία ανάρτησης της διακήρυξης στη διαδικτυακή πύλη του ΕΣΗΔΗΣ: 21 - 12 -2022.**

**Ημερομηνία έναρξης** υποβολής προσφορών: **23 - 12 -2022.**

**Καταληκτική ημερομηνία** υποβολής προσφορών: **20 - 01 -2023, ημέρα Παρασκευή και ώρα 13:30 π.μ.**

**Δικαίωμα συμμετοχής** στη διαδικασία σύναψης της παρούσας σύμβασης έχουν φυσικά ή νομικά πρόσωπα και, σε περίπτωση ενώσεων οικονομικών φορέων, τα μέλη αυτών, σύμφωνα με τα οριζόμενα στο άρθρο 2.2 της αριθ. 4/2022 διακήρυξης - μελέτης.

Για τη συμμετοχή στο διαγωνισμό οι ενδιαφερόμενοι οικονομικοί φορείς απαιτείται να διαθέτουν προηγμένη ηλεκτρονική υπογραφή που υποστηρίζεται τουλάχιστον από αναγνωρισμένο (εγκεκριμένο) πιστοποιητικό, το οποίο χορηγήθηκε από πάροχο υπηρεσιών πιστοποίησης, ο οποίος περιλαμβάνεται στον κατάλογο εμπίστευσης που προβλέπεται στην απόφαση 2009/767/ΕΚ και σύμφωνα με τα οριζόμενα στο Κανονισμό (ΕΕ) 910/2014 και να εγγραφούν στο ΕΣΗΔΗΣ, σύμφωνα με την περ. β της παρ. 2 του άρθρου 37 του ν. 4412/2016 και τις διατάξεις του άρθρου 6 της Κ.Υ.Α. ΕΣΗΔΗΣ Προμήθειες και Υπηρεσίες.

**Οι συμμετέχοντες στο διαγωνισμό μπορούν να υποβάλλουν** προσφορά για μέρος ή για το σύνολο της υπηρεσίας.

**Εναλλακτικές προσφορές:** Δεν επιτρέπεται η υποβολή εναλλακτικών προσφορών.

**Χρόνος ισχύος των προσφορών** Οι υποβαλλόμενες προσφορές ισχύουν και δεσμεύουν τους οικονομικούς φορείς για διάστημα δώδεκα (12) μηνών από την επόμενη της καταληκτικής ημερομηνίας υποβολής προσφορών.

**Εγγύηση συμμετοχής:** Η εγγύηση συμμετοχής πρέπει να ισχύει τουλάχιστον για τριάντα (30) ημέρες μετά τη λήξη του χρόνου ισχύος της προσφοράς, σύμφωνα με το άρθρο 2.4.5 της αριθ. 4/2022 Διακήρυξης - μελέτης. Ο συμμετέχον οικονομικός φορέας που υποβάλλει προσφορά, για μέρος της υπηρεσίας η εγγυητική επιστολή θα είναι ίση με το 2% επί της εκτιμώμενης αξίας της σύμβασης, χωρίς το Φ.Π.Α., των μηχανημάτων που προσφέρει.

Για να μπορεί να ελεγχθεί η εγγυητική επιστολή συμμετοχής, θα συνοδεύεται από υπεύθυνη δήλωση του Ν. 1599/1986 του συμμετέχοντα οικονομικού φορέα υπογεγραμμένη με προηγμένη ηλεκτρονική υπογραφή στην οποία θα αναφέρεται αναλυτικά το σύνολο ή το μέρος των προσφερόμενων μηχανημάτων για τα οποία καταθέτει προσφορά.

**Καταλληλότητα άσκησης επαγγελματικής δραστηριότητας**, Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών, όπως αναλυτικά αναφέρονται στο - ΠΑΡΑΡΤΗΜΑ Ι - Αναλυτική Περιγραφή - Τεχνικές Προδιαγραφές (ΠΑΡΑΡΤΗΜΑ ΙΙ) Συγγραφή Υποχρεώσεων Ειδικοί όροι Μίσθωσης Μηχανημάτων και σύμφωνα με το άρθρο 2 παρ. 2.2.4 της με αριθ. 4/2022 Διακήρυξης - Μελέτης.

**Οικονομική & χρηματοοικονομική επάρκεια**, Δεν απαιτείται.

**Τεχνική και επαγγελματική ικανότητα**, για την παρούσα διαδικασία σύναψης σύμβασης, οι οικονομικοί φορείς απαιτείται να διαθέτουν τον απαιτούμενο μηχανολογικό εξοπλισμό και το κατάλληλα τεχνικό προσωπικό ανά προσφερόμενη υπηρεσία που περιγράφεται στο **Παράρτημα**  **Ι** της παρούσας διακήρυξης, καθώς και **ασφαλιστική κάλυψη έναντι επαγγελματικών κινδύνων.**

**Γλώσσα σύνταξης προσφορών:** Οι προσφορές και τα περιλαμβανόμενα σε αυτές στοιχεία συντάσσονται στην ελληνική γλώσσα **ή** συνοδεύονται από επίσημη μετάφρασή τους στην ελληνική γλώσσα σύμφωνα με το άρθρο 2.1.4 της αριθ. 4/2022 διακήρυξης.

**Όροι Εκτέλεσης της σύμβασης:** Σύμφωνα με τα οριζόμενα στην παρ. 1.7 του άρθρου 1 και στα άρθρα 4, 5 και 6 της αριθ. 4/2022 διακήρυξης μελέτης.

**Ο Χρόνος ισχύος της σύμβασης -** Ορίζεται σε δώδεκα (12) μήνες από την υπογραφή του. Η συνολική διάρκεια της σύμβασης μπορεί να παρατείνεται μετά από αιτιολογημένη απόφαση της αναθέτουσας αρχής μέχρι το 50% αυτής ύστερα από σχετικό αίτημα του αναδόχου που υποβάλλεται πριν από τη λήξη της διάρκειάς της, σύμφωνα με τα οριζόμενα την παρ. 6.2 της αριθ. 4/2022 διακήρυξης - μελέτης.

**Ημερομηνία Αποσφράγισης** **ορίζεται 26-01-2023, ημέρα Πέμπτη και ώρα 10:30 π.μ. (Προσοχή μέχρι αυτή την ώρα πρέπει ο φυσικός φάκελος συμμετοχής, να είναι στα χέρια της επιτροπής Αξιολόγησης των προσφορών).**

Στο στάδιο αυτό τα στοιχεία των προσφορών που αποσφραγίζονται είναι προσβάσιμα μόνο στα μέλη της Επιτροπής Διαγωνισμού και την Αναθέτουσα Αρχή.

**Όροι Αποσφράγισης των προσφορών:** Ο διαγωνισμός θα διεξαχθεί σύμφωνα με τις διατάξεις του Ν. 4412/2016 όπως ισχύει και με χρήση της πλατφόρμας του ΕΣΗΔΗΣ μέσω της διαδικτυακής πύλης (<https://www.eprocurement.gov.gr> ή <https://www.promitheus.gov.gr>), του συστήματος και σύμφωνα με τα οριζόμενα της Κ.Υ.Α. 64233/08-06-2021 (Β’ 2453/09-06-2021). Το πιστοποιημένο στο ΕΣΗΔΗΣ, Γνωμοδοτικό Όργανο της Δ/νσης Έργων Υποδομής με αρ. απόφασης Ο.Ε. 128/15-03-2022 (ΑΔΑ:6ΦΚ2ΩΞΙ-2ΨΣ) προβαίνει στην έναρξη της διαδικασίας ηλεκτρονικής αποσφράγισης των προσφορών, κατά το άρθρο 100 του ν. 4412/2016.

**Προδικαστικές Προσφυγές – Προσωρινή και οριστική Δικαστική Προστασία**, όπως αναφέρονται αναλυτικά στην παρ. 3.4 του άρθρου 3 της αριθ.4/2022 διακήρυξης - μελέτης.

Η παρούσα προκήρυξη θα αναρτηθεί στο ΚΗΜΔΗΣ (<https://www.eprocurement.gov.gr>) και θα φέρει μοναδικό αριθμό ΑΔΑΜ, στο πρόγραμμα «Διαύγεια» <https://diavgeia.gov.gr> (Κεφάλαιο ΙΑ΄ του Ν.4727/2020) και θα φέρει μοναδικό ΑΔΑ, θα δημοσιευθεί επίσης στην Υπηρεσία Εκδόσεων της Ευρωπαϊκής Ένωσης (<https://enotices.ted.europa.eu>/) καθώς και σε δύο (2) ημερήσιες και μια (1) εβδομαδιαία τοπική εφημερίδα.

**Τα έξοδα της δημοσίευσης στον εθνικό τύπο και τυχόν επαναληπτικής βαρύνουν τους αναδόχους**.

**Ημερομηνία αποστολής της προκήρυξης** με ηλεκτρονικά μέσα **στην Υπηρεσία Εκδόσεων της Ευρωπαϊκής Ένωσης** ([https://enotices.ted.europa.eu/](http://simap.europa.eu)) στις 19-12-2022 με αριθμό προκήρυξης στην ΕΕ S **2022/S 244 - 705450**

**Ο Δήμαρχος**

**Κωνσταντίνος Πελετίδης**

Να δημοσιευθεί μία φορά:

**1.**Σε δύο (2) ημερήσιες νομαρχιακές εφημερίδες στις 23-12-2022

**2.** Σε μια (1) εβδομαδιαία νομαρχιακή εφημερίδα στις 23-12-2022